

**Рh.D. докторларын дайындауға арналған қаржылық нормативтердi бекiту туралы**

***Күшін жойған***

Қазақстан Республикасы Білім және ғылым министрінің 2006 жылғы 25 сәуірдегі N 211 Бұйрығы. Қазақстан Республикасының Әділет министрлігінде 2006 жылғы 22 мамырда тіркелді. Тіркеу N 4235. Күші жойылды - Қазақстан Республикасы Білім және ғылым министрінің 2013 жылғы 3 шілдедегі N 252 бұйрығымен

      Ескерту. Күші жойылды - ҚР Білім және ғылым министрінің 03.07.2013 № 252 бұйрығымен.

      Эксперименталдық бiлiм беру бағдарламаларының шеңберiнде Рh.D докторларын дайындауға арналған республикалық бюджеттiң қаражаттарын ретке келтiру және оңтайлы пайдалану мақсатында  **БҰЙЫРАМЫН:**

      1. Мыналар:

      1) 1-қосымшаға сәйкес шетелдiк ұйымдарда тағылымдамада (көшпелi iссапарда) жүрген Рh.D. докторларына тұрғын үйдi жалдау жөнiндегi шығыстарды өтеу нормалары;

      2) 2-қосымшаға сәйкес Рh.D. докторларын дайындауға арналған шығыстардың Үлгiлiк құрылымы бекiтiлсiн.

      2. Бюджеттiк департаментi (Т А. Нұрғожаева):

      осы бұйрықты белгiленген тәртiппен мемлекеттiк тiркеуге жiберсiн;

      осы бұйрықты жоғары оқу орындарының назарына жеткiзсiн.

      3. Осы бұйрықтың орындалуын бақылау вице-министр Х.Өтеулинаға жүктелсін.

      4. Осы бұйрық ресми жарияланған күннен бастап қолданысқа енгiзiледi.

*Министр*

                                           Қазақстан Республикасы

                                        Білім және ғылым министрінің

                                           2006 жылғы 25 сәуірдегі

                                          N 211 бұйрығына 1-қосымша

**Шетелдік ұйымдарда тағылымдамада (көшпелі іссапарда)**

**жүрген Ph.D. докторларының шығыстарын өтеу нормалары**

|  |  |  |
| --- | --- | --- |
| **N** | **Нормалардың атауы** |
 |
| 1  | Тәуліктік  | Шетелдерде қысқа мерзімде іссапарда жүрген қызметкерлерге тәуліктік жөніндегі шығыстарды өтеу нормасынан 50% мөлшерінде ("Республикалық және жергілікті бюджеттердің қаражаты есебінен шетелдік іссапарларға валюталық қаражаттың жұмсалуын ретке келтіру жөніндегі шаралар туралы" ҚР Үкіметінің 2003 жылғы 11 ақпандағы N 148 қаулысы)  |
| 2  | Оқу процесі кезінде тұру  | Құжатпен расталған нақты шығыстар бойынша, бірақ айына 1500 АҚШ долларына баламалы сомадан артық емес  |
| 3  | Көлік шығыстары  | Құжатпен расталған нақты шығыстар бойынша. Қазақстан ішіндегі жол жүру ақысы купелі вагоннан жоғары емес теміржол көлігіне жүк тасымалының ақысы қосылмай төленеді.
Қазақстаннан тысқары жерде жол жүру:
1) "эконом" класынан жоғары емес авиакөлікпен жүк тасымалының ақысы қосылмай;
2) купелі вагоннан жоғары емес теміржол көлігіне жүк тасымалының ақысы қосылмай төленеді  |
| 4  | Оқу процесін қамтамасыз
ету үшін оқу материалдарын сатып алу, интернетті,  кітапхана қорын пайдалану  | Құжатпен расталған нақты шығыстар бойынша, бірақ 500 АҚШ долларына баламалы сомадан артық емес  |
| 5  | Іссапар кезеңінде шетелге келуге байланысты шығыстар (виза ресімдеу, сауалнама нысандарын төлеу, жазатайым және кенеттен болатын аурулардан медициналық
сақтандыру)  | Құжатпен расталған нақты шығыстар бойынша  |
| 6  | Білім алу және тағылымдамадан өту үшін  | Нақты шығыстар бойынша, жекелеген әрбір білім беру ұйымдарымен жасасқан шартта көрсетілген сомадан артық емес  |

      Ескерту: Барлық оқу кезеңінде 2 реттен артық емес 3 айға

дейін тағылымдамадан өтуге арналған (көшпелі іссапар) шығыстары

бюджет қаражаттары есебінен өтеледі.

                                           Қазақстан Республикасы

                                        Білім және ғылым министрінің

                                           2006 жылғы 25 сәуірдегі

                                          N 211 бұйрығына 2-қосымша

**Ph.D. докторларын дайындауға**

**арналған шығыстардың үлгілік құрылымы**

|  |  |
| --- | --- |
| **N** | **Шығыстар атауы** |
| 1  | Ғылыми кеңесшілердің, оқытушылардың, оның ішінде шетелдік ұйымдардан шақырылғандардың еңбекақы шығыстары  |
| 2  | Стипендия төлеуге арналған шығыстар  |
| 3  | Әлеуметтік аударымдар   |
| 4  | Интернет шығыстарын, оқу процесіне қатысты байланыс қызметтерін төлеу  |
| 5  | Оқу және ғылыми процесті қамтамасыз етуде материалдар сатып алу  |
| 6  | Шетел ұйымдарында тағылымдамадан өту (көшпелі іссапарлар)  |
| 7  | Отандық және шетел басылымдарында ғылыми мақалалар жариялау  |
| 8  | Оқу процесіне байланысты құжатпен расталған басқа шығыстар   |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК